ŠATEIKIŲ PAGRINDINĖS MOKYKLOS

VEIKLOS KOKYBĖS ĮSIVERTINIMAS ( 2018 M.)

 Mokyklos veiklos kokybės įsivertinimas - vertės nustatymo procesas, kuris įgalina priimti sprendimus, skatinančius tobulinti mokyklos veiklą. Šiais mokslo metais mokyklos vidaus įsivertinimo grupės nariai atliko platųjį mokyklos veiklos įsivertinimą. Veiklos įsivertinimas buvo vykdomas remiantis LR Švietimo įstatymu, 2011 m. kovo 17 d. Nr. XI-1281 ir Švietimo ir mokslo ministro įsakymu „Dėl mokyklos, įgyvendinančios bendrojo ugdymo programos, veiklos kokybės įsivertinimo metodikos patvirtinimo“, 2016 m. kovo 29 d. Nr. V-267. Bendruomenės apklausoms buvo naudojami tiesioginiai internetiniai ,,IQES online Lietuva” klausimynai. Apklausoje dalyvavo 50 moksleivių, 46 mokinių tėveliai(globėjai) ir 27 pedagogai. Įsivertinimo metu nustatytos mokyklos veiklos kokybės sėkmės, išaiškinti trukdžiai ir numatytos tobulintinos sritys.

 Didžiausi privalumai, įvertinti aukščiausiomis vertėmis:

* ugdymo planai ir tvarkaraščiai;
* vertinimas ugdymui;
* ugdymo(-si) tikslai;
* įranga ir priemonės;
* orientavimasis į mokinių poreikius.

 Didžiausi trūkumai, įvertinti žemiausiomis vertėmis:

* mokymasis;
* bendravimas su tėvais;
* mokyklos pasiekimai ir pažanga;
* mokyklos tinklaveika;
* mokinio pasiekimai ir pažanga.

 Tobulinti pasirinktas mokyklos veiklos aspektas - mokinio pasiekimai ir pažanga. Nutarta sausio-vasario mėnesiais atlikti šios srities giluminį įsivertinimą.

 Duomenys apie vykdytą veiklą perduoti NMVA (Nacionalinei mokyklų vertinimo agentūrai). Įsivertinimo metu gauti duomenys panaudoti mokyklos veiklos tobulinimui planuoti.

 Informaciją parengė vidaus įsivertinimo grupės vadovas K. Dzvonkus